
KLASA: 940-01/23-01/07	
URBROJ: 2196-8-03-24-01
U Bogdanovcima, 25.09.2024. godine

Na temelju članaka 35. i 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09,143/12, 152/14, 81/15 – pročišćeni tekst i 94/17 – ispravak pročišćenog teksta) i članka 48. st. 1. točka 5. Zakona o lokalnoj i područnoj (regionalnoj) samoupravi („Narodne novine“ broj 33/01,60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), Odluke o načinu, uvjetima i postupku raspolaganja imovinom u vlasništvu Općine Bogdanovci od 20.08.2015. godine, te članka 29. Statuta Općine Bogdanovci („Službeni vjesnik“ Vukovarsko-srijemske županije broj 04/21, 21/22), Općinsko vijeće Općine Bogdanovci na svojoj 44. sjednici održanoj dana 25.09.2024. godine donosi

ODLUKU
o pokretanju postupka za kupoprodaju nekretnine

Članak 1.
Općinsko vijeće Općine Bogdanovci donosi odluku o pokretanju postupka za kupoprodaju nekretnine raspisivanjem javnog natječaja za prodaju nekretnine putem prikupljanja pisanih ponuda nakon pribavljenog procjembenog elaborata o tržišnoj vrijednosti nekretnina ovlaštenog procjenitelja za sljedeću nekretninu u vlasništvu/suvlasništvu Općine Bogdanovci:

- k.č.br. 280, k.o. Petrovci, ukupne površine 1419 m², oznake kuća i dvor i oranica, Ulica hrvatskih branitelja 36, upisana u zemljišnim knjigama Općinskom sudu u Vukovaru, Broj ZK uloška 2215, suvlasničkog dijela 14/16 Općine Bogdanovci, Bana Josipa Jelačića 1, Bogdanovci

Članak 2.
Osim kupoprodajne cijene kupac snosi i troškove postupka, poreze i pristojbe te troškove izrade procjembenih elaborata.
Članak 3.
Prodaja nekretnine iz članka 1. ove Odluke provest će se prikupljanjem pisanih ponuda.
Javni natječaj za prikupljanje pisanih ponuda za kupnju nekretnine u vlasništvu Općine Bogdanovci iz članka 1. ove Odluke raspisat će općinski načelnik te će se isti objaviti na web stranici Općine Bogdanovci www.opcina-bogdanovci.hr .
Rok za prijavu na Javni natječaj iznosi 8 dana od dana objave obavijesti o raspisanom Javnom natječaju na web stranici Općine Bogdanovci.

Članak 4.
Početne cijene za nekretninu iz članka 1. ove Odluke određena je na temelju Procjembenog elaborata o tržišnoj vrijednosti nekretnine izrađenog od strane ovlaštenog procjenitelja. 

Članak 5.
Jamčevina za sudjelovanje u postupku kupoprodaje za nekretninu iznosi 10% od početne cijene te se uplaćuje na račun Općine Bogdanovci do krajnjeg roka za dostavu pisanih ponuda.

Članak 6.
Odluku o izboru najpovoljnije ponude donosi Općinsko vijeće Općine Bogdanovci, a na prijedlog općinskog načelnika.
Ugovor o kupoprodaji s najpovoljnijim ponuditeljima sklopit će općinski načelnik.
Ugovor o kupoprodaji se sklapa po uplati cjelokupnog ponuđenog iznosa.
Najpovoljniji ponuditelj koji odustane od ponude nakon završetka postupka javnog otvaranja ponuda, koji ne pristupe sklapanju ugovora o kupoprodaji ili ne uplati u cijelosti ponuđenu cijenu u za to ostavljenom roku, gubi pravo na povrat uplaćene jamčevine, a Općinsko vijeće pridržava pravo izabrati drugog ponuditelja među prispjelim ponudama sukladno utvrđenim uvjetima.
Sve troškove u vezi sklapanja i provedbe kupoprodajnog ugovora snosi kupac.

Članak 7.
Kupoprodajnu cijenu kupac plaća u cijelosti u roku od 8 (osam) dana od dostave odluke o izboru.


Članak 8.
Postupak prodaje zemljišta iz članka 1. ove Odluke provodi Povjerenstvo za provedbu natječaja.
Članak 9.
Pravila postupka prodaje zemljišta i rada Povjerenstva:
- Na mjestu i u vrijeme određeno za javno otvaranje u roku zaprimljenih ponuda uvodno otvoriti javno otvaranje, odnosno započeti postupak javnog otvaranja,
- Otvoriti u roku zaprimljene ponude redoslijedom zaprimanja i provjeriti odgovara li sadržaj istih uvjetima Javnog natječaja - cijenu, tražene podatke o podnositelju ponude (ime i prezime, odnosno naziv pravne osobe, prebivalište odnosno sjedište ponuditelja ako je isti pravna osoba, broj telefona, e-mail adresa), osobni identifikacijski broj (OIB), dokaz o uplaćenoj jamčevini u iznosu od 10% početne cijene uz naznaku broja računa radi eventualnog povrata jamčevine, izvornik ili ovjerenu presliku potvrde nadležne Porezne uprave o podmirenju poreznog duga koja ne smije biti starija od 30 dana od dana podnošenja ponude, izvornik potvrde Jedinstvenog upravnog odjela Općine Bogdanovci da nema duga prema proračunu Općine Bogdanovci koja ne smije biti starija od 30 dana od dana podnošenja ponude, presliku važeće osobne iskaznice za fizičke osobe) izvadak iz sudskog registra (za pravne osobe), te ako je primjenjivo punomoć za zastupanje, odnosno ovlaštenje predstavnika pravne osobe;
- Razmotriti ponude i dokaze, utvrditi njihovu pravnu valjanost, te odmah objaviti odluku;
- U slučaju da je dostavljeno više ponuda s istom najviše ponuđenom cijenom, najpovoljnijom će se smatrati ona koja je ranije zaprimljena;
- U slučaju odustanka prvog najpovoljnijeg ponuditelja, najpovoljnijim ponuditeljem se
smatra slijedeći ponuditelj koji je ponudio najvišu cijenu uz uvjet da je veća ili jednaka
početnoj cijeni,

- Po okončanju postupka javnog otvaranja utvrditi koja se ponuda smatra najpovoljnijom te takvu ocjenu unijeti u zapisnik;

- Zapisnik o provedenom postupku javnog otvaranja ponuda s prijedlogom za prihvat ponude koja se smatra najpovoljnijom dostaviti općinskom načelniku Općine Bogdanovci na uvid, a koji će prijedlog odgovarajuće odluke dostaviti Općinskom vijeću u roku od 15 dana od primitka zapisnika i prijedloga;
- Zakašnjele ponude neotvorene vratiti ponuditeljima.

Članak 10.
Javno otvaranje ponuda provest će se u prostorijama Općine Bogdanovci – vijećnica, Bana Josipa Jelačića 1, 32000 Bogdanovci, a datum i vrijeme održavanja utvrdit će se tekstom Javnog natječaja.
Članak 11.
Za provedbu ove Odluke (potrebni administrativno – tehnički poslovi) te izradu procjembenog elaborata za nekretnine iz članka 1. ove Odluke povjeravaju se Općinskom načelniku i Jedinstvenom upravnom odjelu Općine Bogdanovci.

Članak 12.
Ova Odluka stupa na snagu prvog dana od dana objave u „Službenom vjesniku“ Vukovarsko-srijemske županije.

                                                                  Predsjednica Općinskog vijeća
                                                                   Anamarija Savić Bajac, bacc.admin.publ.

